
ÇELËSI I ZGJIDHJES SË TEZËS SË PROVIMIT ME SHKRIM

                                    Moduli Katërt - “Kryerja e auditimit të brendshëm”	
                                                                                                               	

SEKSIONI 1- PYETJE ME ALTERNATIVA   	Çdo pyetje vlerësohet me 1(një) pikë

1. Sa ditë pune përpara takimit fillestar kërkon Manuali i AB në Shqipëri që Drejtuesi i AB të informojë njësinë e sektorit publik? 

1. 5 ditë pune
1. 7 ditë pune
1. 10 ditë pune
1. 15 ditë pune

2. Cili është hapi i parë në procesin e një angazhimi auditimi?

1. Planifikimi i angazhimit
1. Kryerja e angazhimit
1. Autorizimi, deklarata e konfliktit dhe njoftimi
1. Përmbyllja dhe raportimi

3.Matrica e Kontrollit të Riskut (RCM) përdoret për të:
1. Dokumentuar vetëm risqet
1. Dokumentuar vetëm kontrollet
1. Dokumentuar risqet dhe kontrollet e krijuara për të menaxhuar këto risqe
1. Dokumentuar vetëm gjetjet e auditimit

4. Cili është dokumenti që përmban procedurat që duhet të ndiqen gjatë angazhimit të auditimit? 

a) Programi i auditimit 
b) Raporti i auditimit
c) Matrica e riskut 
d) Deklarata e konfliktit të interest

5. Testimi hap pas hapi (walk-through) ofron vetëm: 
a) Bazën për vlerësimin e kontrolleve 
b) Provat përfundimtare të efektivitetit të kontrolleve 
c) Vlerësimin e materialitetit 
d) Konfirmimin e palëve të treta 

6. Sipas Standardit 14.1, informacioni i mbledhur nga audituesit e brendshëm duhet të jetë:

a) I mjaftueshëm dhe i shkruar
b) Përkatës, i besueshëm dhe i mjaftueshëm
c) I besueshëm dhe numerik
d) I plotë dhe i dokumentuar 

7. Në hetimin e mashtrimit, i dyshuari merret në pyetje nga: 
a) Një person 
b) Dy persona 
c) Tre persona 
d) Vetëm nga menaxhimi

8. Sipas Standardit 13.2, për shërbimet e këshillimit, një vlerësim formal dhe dokumentuar i riskut: 

a) Gjithmonë kërkohet
b) Mund të mos jetë i nevojshëm, 
c) Ndalohet sepse ky proces kryhet vetëm në shërbimet e sigurisë
d) Kërkohet vetëm nga bordi

9. Cila nga më poshtë është një provë auditimi e besueshme:
a) Deklarata verbale e një punonjësi pa dokumentim
b) Informacion i marrë nga një burim i pavarur dhe i konfirmuar
c) Një supozim i audituesit
d) Një dokument i pa miratuar 

10. Çfarë është kampionimi në auditim:

1. Kontroll i gjitha transaksioneve pa përjashtim
1. Përzgjedhje e një pjese të popullatës për të nxjerrë përfundime mbi të gjithë popullatën
1. Përzgjedhje vetëm e transaksioneve të dyshimta
1. Zëvëndësimi i evidencës me intervista

11. Cili është objektivi kryesor i takimit fillestar prezantues:

1. Të miratojë raportin përfundimtar
1. Të diskutojë edhe një herë çështjet e pazgjidhura
1. Të prezantojë objektivat, fushën, metodologjinë dhe kërkesat për bashkëpunim
1. Të përcaktojë drejtimet ku do të punojnë audituesit

12. Çfarë kuptohet me gjurmë auditimi:

1. Lista e personave që kanë marrë pjesë në auditim
1. Rrjedha dokumentare dhe elektronike që lejon ndjekjen e një transaksioni nga fillimi në fund
1. Plani i trajnimit të audituesve
1. Programi vjetor i pushimeve

13. Nëse dokumentacioni i marrë nga subjekti është kontradiktor audituesi duhet:

1. Të zgjedhë dokumentin më të favorshëm për subjektin
1. Të injorojë mospërputhjen
1. Të kryejë procedura shtesë për ta sqaruar
1. Të mbyllë menjëherë angazhimin

14. Gjatë auditimit të prokurimeve, audituesi krahason shumën e kontratave me buxhetin e miratuar. Kjo është:

1. Procedurë analitikë
1. Intervistë
1. Verifikim fizik
1. Procedurë konfirmimi

15. Kur planifikon testet audituesi duhet të konsiderojë:

1. Vetëm çmimin e punës në terren
1. Vetëm numrin e takimeve
1. Vetëm formatin e dosjes së auditimit
1. Natyrën, kohën dhe shtrirjen e procedurave të auditimit

SEKSIONI 2- PYETJE ME SHTJELLIM  	 Secila pyetje vlerësohet me 5(pesë) pikë

1. Shpjegoni procesin e autorizimit të angazhimit të auditimit dhe rolin e Drejtuesit të AB në këtë proces. 
Përgjigja: Drejtuesi i AB autorizon fillimin dhe përgatitjen e angazhimit të auditimit, në të cilin do të caktohen përgjegjësi i grupit dhe emrat e anëtarëve të grupit të auditimit. Nuk ka asnjë standard që kërkon këtë hap në procesin e auditimit, por është një kërkesë formale në auditimin e brendshëm të sektorit publik në Shqipëri. Manuali i AB në Shqipëri përfshin një model të Autorizimit që është pjesë e çdo dosjeje të angazhimit të auditimit.

2.Shpjegoni rëndësinë e programit të punës së angazhimit dhe përmbajtjen e tij.

Përgjigja: Standardi 13.6 - Programi i punës kërkon që audituesit e brendshëm duhet të përgatisin dhe dokumentojnë një program pune angazhimi për të arritur objektivat e angazhimit. Programi i punës së angazhimit duhet të bazohet në informacionin e marrë gjatë planifikimit të angazhimit, duke përfshirë, kur është e zbatueshme, rezultatet e vlerësimit të rrezikut të angazhimit. Programi i punës duhet të identifikojë: Kriteret që do të përdoren për të vlerësuar çdo objektiv, Detyrat për arritjen e objektivave të angazhimit, Metodologjitë, duke përfshirë procedurat analitike që do të përdoren dhe mjetet për kryerjen e detyrave, dhe Audituesit e brendshëm të caktuar për të kryer çdo detyrë. Drejtori ekzekutiv i auditimit duhet të rishikojë dhe miratojë programin e punës së angazhimit përpara se ai të zbatohet.

3. Kush janë elementët e një interviste të suksesshme? 

Përgjigja:
· planifikimi i intervistës
· hapja e intervistës
· kryerja e intervistës
· mbyllja e intervistës
· vlerësimi i informacionit

4. Kush janë faktorët që përcaktojnë madhësinë e kampionit? Shtjelloni
Përgjigja: Gjatë përcaktimit të kampionit audituesit duhet të kenë parasysh:
· Objektivat e auditimit: audituesit duhet të respektojnë objektivat e auditimit kur të përcaktojnë objektivat e testimit si sasia, shpeshtësia, njësitë etj
· Natyra e popullsisë: audituesit duhet të kenë parasysh madhësinë e popullatës, karakteristikat e saj, shpërndarjen e saj gjeografike etj
· Kriteret e testimit: krieteret përcaktohen në kuadër të nivelit të besimit, saktësisë, normës së tolerueshme të gabimeve

5. Kush janë përparësitë dhe mangësitë në përdorimin e pyetësorëve të kontrollit të brendshëm në një angazhim auditimi? 

Përgjigja:
Përparësitë
· lehtësisht të menaxhueshëm
·  ofrojnë informacion të njëjtë
·  ju dërgohen një numri të madh të anketuarish në të njëjtën kohë
·  rezultatet që viinë nga pyetësorët mund të përpunohen dhe të përdoren për vlerësime dhe analiza
Disavantazhet
· Nuk janë të zbatueshëm për të gjitha llojet e çështjeve
· Nuk merr dot informacion të thelluar mbi proceset/çështjet
· Nuk mund të vërehen sjelljet e të anketuarve
SEKSIONI 3- USHTRIME   Secila pyetje vlerësohet me nga 6(gjashtë) pikë
Ushtrimi 1 
Në fazën përgatitore, grupi i auditimit përdor pyetësorë për të mbledhur informacion mbi kontrollet.
Kërkohet:
a) Cilat janë dy llojet e pyetësorëve që përdorin përgjithësisht audituesit e brendshëm? (2 pikë)
b) Jepni dy avantazhe të pyetësorëve Po/Jo. (2 pikë)
c) Jepni dy disavantazhe të pyetësorëve Po/Jo. (2 pikë)

Përgjigjja:
a) Pyetësorë Po/Jo dhe Pyetësorët e Kontrollit të Brendshëm.
b) Janë lehtësisht të menaxhueshëm; ofrojnë informacion të njëjtë nga pjesëmarrësit në anketë.
c) Nuk janë të zbatueshme për të gjitha llojet e çështjeve që auditohen; nuk ofrojnë informacion për të mbledhur njohuri të thella mbi çështjet.

Ushtrimi 2 
Në një angazhim auditimi, audituesit konstatojnë se kriteret e përdorura nga menaxhimi janë të pamjaftueshme.
Kërkohet:
a) Çfarë duhet të bëjnë audituesit e brendshëm kur kriteret janë të pamjaftueshme? (2 pikë)
b) Përmendni katër karakteristika të kritereve të përshtatshme. (4 pikë)

Përgjigjja:
a) Audituesit e brendshëm duhet të identifikojnë kriteret e duhura nëpërmjet diskutimit me bordin dhe nivelin e lartë drejtues.
b) Kriteret duhet të jenë thelbësore për identifikimin e një ndryshimi midis gjendjes së dëshiruar dhe gjendjes ekzistuese; të nevojshme për përcaktimin e rëndësisë së gjetjeve dhe arritjen e përfundimeve të duhura; në përputhje me objektivat e organizatës dhe aktivitetit në shqyrtim; dhe të prodhojnë krahasime të besueshme.

Ushtrimi 3
	Deklarata
	Përgjigja

	
	E vërtetë
	E gabuar

	1. Fushëveprimi i angazhimit të auditimit duhet të jetë gjithmonë i njëjtë me fushëveprimin e njësisë organizative që auditohet
	
	

	1. Një provë auditimi duhet të jetë e mjaftueshme, e përshtatshme dhe relevante për konkluzionin e nxjerrë
	
	

	1. Çdo mospërputhje e konstatuar gjatë auditimit përbën automatikisht mashtrim
	
	

	1. Nëse një kontroll ekziston formalisht në një institucion, audituesi mund ta konsiderojë atë automatikisht si efektiv
	
	



Përgjigjja:
A – G;	 B – V;  C – G;  D – G 


Ushtrimi 4 
Lidh konceptin me përshkrimin
	Koncepti
	Përshkrimi

	1. Intervista
	a. Krahasim i të dhënave dhe trendeve, duke shqyrtuar luhatjet

	2. Procedurë analitike
	b. Kqyrja e një procesi apo procedure që kryhet nga të tjerët

	3. Vëzhgim
	c. Kryerja në mënyrë të pavarur të të njëjtave procedura që tashmë janë kryer nga subjekti

	4. Rikryerja e procedurës
	d. Inspektim në vënd për të përcaktuar nëse një aset ekziston dhe në çfarë gjendje është

	5. Shqyrtim dokumentacioni
	e. Shqyrtim i librave, rregjistrave, kontratave në formë shkresore si edhe elektronike

	6. Verifikim fizik
	f. Marrje në pyetje e personave përkatës si brenda ashtu edhe jashtë entitetit të audituar




Përgjigjja:
1 – f		4 - c 
	2 – a		5 - e
	3 – b		6 - d


Ushtrimi 5 

Lidh ngjarjen me metodën e përdorur dhe llojin e provës së marrë nga procesi auditues:
	Ngjarja
	Metoda
	Provë e drejtpërdrejtë
	Provë indirekte

	1. Grupi i auditimit zhvilloi 10 intervista individuale gjatë fazës së ekzekutimit
	
	
	

	1. Në përfundim të auditimit, përgjegjësi i grupit të auditimit hartoi një tabelë ku jepte një vlerësim në lidhje me mënyrën e ndarjes së fondeve në fonde për investime, për shtim kapacitete të reja dhe fonde për përmirësimin e kushteve të punës së punonjësve, për periudhën e audituar.
	
	
	

	1. U analizua qarkullimi i mjeteve didaktike për shkollat 9 vjeçare në magazinë për tre vitet e fundit.
	
	
	

	1. U vëzhguan teknikët në terren ndërkohë që kryenin leximin e të dhënave të aparaturave dhe verifikimin e gjendjes fizike të tyre.
	
	
	

	1. U kërkua informacion nga një bankë e nivelit të dytë për të verifikuar saktësinë dhe plotësinë e pagesave për nxënësit që fitojnë bursa.
	
	
	

	1. U audituan dokumentat standarte të tenderave për 10 procedura prokurimi 
	
	
	






Përgjigjja:

	Ngjarja
	Metoda
	Provë e drejtpërdrejtë
	Provë indirekte

	1.
	Intervistim
	
	· 

	2.
	Procedurë analitike
	
	· 

	3.
	Procedurë analitike
	
	· 

	4.
	Vëzhgim i proceseve
	· 
	

	5.
	Konfirmim nga një palë e trete
	· 
	

	6.
	Shqyrtim dokumentacioni
	· 
	




SEKSIONI 4 - RASTE STUDIMI   Secila pyetje vlerësohet me nga 10(Dhjetë) pikë

Rasti Studimor 1
Një auditues i brendshëm është caktuar të auditojë procesin e prokurimit të një njësie publike. Gjatë planifikimit, ai konstaton se nuk ka akses në disa dokumente të nevojshme dhe personeli kyç është i padisponueshëm për intervista.
Kërkesa: 
1. Si duhet të veprojë audituesi i brendshëm në këtë situatë? 4 pikë
2. Cilat janë hapat që duhet të ndërmarrë? 6 pikë
 
Përgjigja: 
1. Në këtë situatë, audituesi i brendshëm përballet me kufizime të fushëveprimit, të cilat janë kushte të angazhimit të sigurisë, të tilla si kufizimet e burimeve ose kufizimet në aksesin ndaj personelit, objekteve, të dhënave dhe informacionit, që pengojnë audituesit e brendshëm të kryejnë punën siç pritet në programin e punës së auditimit.
2. Sipas Standardit 13.3 – Objektivat dhe Fusha e Angazhimit, kufizimet e fushëveprimit diskutohen me nivelin drejtues kur identifikohen, me qëllim arritjen e zgjidhjes. Nëse nuk mund të arrihet një zgjidhje me nivelin drejtues, drejtuesi i auditimit duhet ta ngrejë çështjen e kufizimit të fushëveprimit tek Titullari / Bordi të Njësisë së Sektorit Publik sipas një metodologjie të përcaktuar. Në këtë mënyrë, grupi i auditimit të brendshëm do të mund të përmbushë detyrën e tij dhe të ruajë objektivitetin dhe pavarësinë e tij në të njëjtën kohë.

Rasti Studimor 2 
Gjatë një auditimi të brendshëm të procesit të pagesave, audituesi konstaton se disa fatura janë paguar pa autorizimin e duhur. Ai vendos të kryejë teste të detajeve për të vlerësuar saktësinë e pagesave.
Kërkesa: Përshkruani procedurën e testimit të detajeve që duhet të ndjekë audituesi dhe çfarë provash duhet të mbledhë. 10 pikë

Përgjigja: 
Testi i detajeve përfshin përputhjen e shifrave me dokumentacionin mbështetës për të përcaktuar nëse transaksionet janë të vlefshme (ligjore), të autorizuara dhe të klasifikuara në mënyrën e duhur, të sakta dhe të plota. Audituesi duhet të përzgjedhë një kampion faturash të paguara dhe të rishikojë elementët e mëposhtëm: Dokumentacioni i nevojshëm mbështetës është i pranishëm (p.sh. krahasimi tre-palësh), Firmat e nevojshme janë marrë përpara se këto transaksione të kryheshin, Afatet kohore për procesimin e pagesave, dhe Uljet për pagesat e parakohshme janë marrë parasysh. Provat që duhet të mbledhë janë prova të dokumentuara nga regjistrat e përgjithshëm, urdhrat e blerjeve, faturat dhe transfertat bankare. Testet e detajeve mund të përfshijnë gjithashtu konfirmime me palët e treta.

Rast Studimor 3
Gjatë auditimit të procedurave të prokurimit, audituesi konstaton se i njëjti punonjës:
1. harton kërkesën për blerje
1. përgatit specifikimet teknike
1. merr pjesë në komisionin e vlerësimit
1. kontrollon marrjen në dorëzim të mallrave
1. autorizon dokumentat për pagesë
Nga intervistat rezulton se struktura ka mangësi personeli dhe drejtuesi pretendon se “kjo është mënyra e vetme për të përfunduar procedurat në kohë”.
Pyetje:
1. Cili është problem kryesor i kontrollit të brendshëm?
1. Çfarë procedurash (metodash) duhet të kryejë audituesi?
1. A duhet të raportohet kjo si risk i lartë?


Përgjigja:
1. Cili është problem kryesor i kontrollit të brendshëm?
Problemi kryesor është mungesa e ndarjes së detyrave dhe përqëndrimi i funksioneve të ndryshme te një person. Kjo rrit riskun e gabimit, konfliktit të interesit, favorizimit apo mashtrimit.
2. Cfarë procedurash (metodash) duhet të kryejë audituesi?
a) Shqyrtim dokumentacioni: Audituesi duhet të shqyrtojë rregulloren e njësisë publike, manualin e procedurave të prokurimit, përshkrimet e punës dhe gjurmët e auditit për të gjitha procedurat e përmendura.
b) Test hap pas hapi: të auditojë disa procedura nga kërkesa deri të pagesa.
c) Kontroll dokumentacioni: të verifikojë autorizimet proces verbalet e komisionit të vlerësimit të ofertave, të marrjes në dorëzim dhe dokumentat e pranimit sipas përcaktimeve në kontratë.
d) Procedura analitike: të analizojë nëse ka patur ndryshime cmimesh, pagesa pa dokumentacion ose mallra të papranuara.
e) Vlerësim të sistemit të kontrollit të brendshëm: të vlerësojë nëse ka patur mbikqyrje dhe monitorim periodik të proceseve.
3. A duhet të raportohet si risk i lartë?
Po, risku është i lartë vecanërisht nëse vlerat e kontratave janë të larta ose mungojnë monitorimet dhe mbikqyrjet e vazhdueshme.



Faqe 2 nga 2

image1.png




